
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΣΕΠΤΕΜΒΡΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

579 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του από 16.9.1982 Π.Δ. (719Β') 
«περί εγκρίσεως συστάσεως κοινωφελούς ιδρύματος με την επω¬ 
νυμία «ΛΟΪΡΙΔΕΙΟ ΙΔΡΥΜΑ - ΜΝΗΜΕΣ ΤΗΣ ΠΟΛΗΣ» και 
κυρώσεως του Οργανισμού διοικήσεως και λειτουργίας αυτού» 
που συμπληρώθηκε και τροποποιήθηκε με το από 16.2.1985 
Π.Δ. (1178) και με το 9.2.1989 Π.Δ. (1118). 1 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΓΕΩΡΓΙΟΥ ΚΑΙ ΘΕΟΛΟΓΙΑΣ ΤΖΩΝΟΥ» και κύ¬ 
ρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού συνεργατών (διερμηνέων) που απασχολήθη¬ 
καν με σύμβαση μίσθωσης έργου στο Υπουργείο Εθνικής Οικο¬ 


νομίας. 3 

Έγκριση τροποποίησης του άρθρου 9 του Κανονισμού του Αμοι¬ 
βαίου Κεφαλαίου Ερμής. 4 

Καθορισμός μηνιαίας αποζημίωσης του Προέδρου, των μελών και 
της Γραμματείας της Επιτροπής Κεφαλαιαγοράς. 5 


Συμπλήρωση της 95881/22.6.90 κοινής απόφασης των Υπουρ¬ 
γών Προεδρίας της Κυβέρνησης και Εργασίας σχετικά με ανά¬ 
θεση έργου με μίσθωση από ΚΑΦ για διεξαγωγή των λογιστι¬ 


κών και λοιπών εργασιών τους, έτους 1990. 6 

Ανάθεση έργου με μίσθωση από το Ι.Κ.Α. 7 

Ανασυγκρότηση υπηρεσιακού συμβουλίου Εκκλησιαστικής εκπαί¬ 
δευσης. 8 

Επιχορήγηση Ιερού Καθεδρικού Ναού Αθηνών.4 ■ · 9 

Τροποποίηση της συστατικής πράξης του Πνευματικού - Πολιτιστι¬ 
κού Κέντρου Καματερού Ν. Αττικής.10 

Σύσταση ίδιου νομικού προσώπου στην Κοινότητα Σκιλλουντίας Ν. 
Ηλείας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Σκυλλουντίας».11 

Σύσταση ίδιου νομικού προσώπου στην Κοινότητα Κάστρου Ν. 
Ηλείας με την επωνυμία «Σχολική Επιτροπή Δημοτικού Σχο¬ 
λείου Κάστρου».12 


Διορθώσεις Σφαλμάτων 


Διόρθωση σφάλματος στην Η/4885/18.7.90 απόφαση της Υφυ¬ 
πουργού Εθνικής Παιδείας και Θρησκευμάτων.13 

Διόρθωση σφάλματος στην Β1/381/14.6.90 απόφασης της Υφυ¬ 
πουργού Εθνικής Παιδείας και Θρησκευμάτων.14 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(1) 

Τροποποίηση των διατάξεων του από 16.9.1982 Π.Δ. (719Β’) «περί 
εγκρίσεως συστάσεως κοινωφελούς ιδρύματος με την επωνυμία 
«ΛΟΥΡΙΔΕΙΟ ΙΔΡΥΜΑ - ΜΝΗΜΕΣ ΤΗΣ ΠΟΛΗΣ» και κυρώσεως 
του Οργανισμού διοικήσεως και λειτουργίας αυτού» που συμπληρώ¬ 
θηκε και τροποποιήθηκε με το από 16.2.1985 Π.Δ. (1178) και με 
το 9.2.1989 Π.Δ. (1118). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την πράξη 44444/12.3.1982 του συμβολαιογράφου Αθήνας Νι¬ 
κολάου Γ. Γούτα, με την οποία ο Ορέστής Αθαν. Λουρίδης συνέστησε 
κοινωφελές ίδρυμα με την επωνυμία «ΛΟΥΡΙΔΕΙΟ ΙΔΡΥΜΑ - ΜΝΗ¬ 
ΜΕΣ ΤΗΣ ΠΟΛΗΣ». 

2. Τις διατάξεις των άρθρων 118 και 119 του Αστικού Κώδικα, 
κατά τις οποίες, ο οργανισμός κοινωφελούς ιδρύματος είναι δυνατόν να 
τροποποιηθεί ή να συμπληρωθεί κ.λπ. 

3. Την αριθ. 45688/19.9.1984 πράξη του συμβολαιογράφου 
Αθήνας Νικολάου Γ. Γούτα με την οποία το Διοικητικό Συμβούλιο του 
Ιδρύματος συμπλήρωσε τις διατάξεις του άρθρου 2 της αριθμ. 44444/ 
12.3.1982 αρχικής συστατικής πράξης του ιδρύματος τούτου, που συ¬ 
ντάχθηκε στο συμβολαιογράφο Αθήνας Νικ. Γ. Γούτα. 

4. Την αριθ. 4512/9.6.1988 πράξη της συμβολαιογράφου Αθή¬ 
νας Στέλλας Βλαχονικολέα - Σταθάκη με την οποία ο ιδρυτής και ισό¬ 
βιος Πρόεδρος του Διοικητικού Συμβουλίου του Ιδρύματος συμπλήρωσε 
τις διατάξεις των άρθρων 3 και 6 και τροποποίησε και συμπλήρωσε τις 
διατάξεις του άρθρου 11 της 44444/12.3.1982 αρχικής συστατικής 
πράξης του ιδρύματος τούτου, που συντάχθηκε από το συμβολαιογράφο 
Αθήνας Νικόλαο Γ. Γούτα. 

5. Την αριθ. 11199/6.3.1990 πράξη της συμβολαιογράφου Πει¬ 
ραιά Βάσως Αλ. Ανδρουλάκη - Δεσποτόπουλου, με την οποία ο ιδρυτής 
και ισόβιος Πρόεδρος του Ιδρύματος συμπληρώνει τις διατάξεις του άρ¬ 
θρου 4 του Οργανισμού. 

6. Τις από 8/8.3.1989 και 8/10.4.1990 σύμφωνες γνωμοδοτή¬ 
σεις του Συμβουλίου Εθνικών Κληροδοτημάτων. 

Με πρόταση των Υπουργών Οικονομικών, Εθνικής Παιδείας και 
Θρησκευμάτων και Πολιτισμού, αποφασίζουμε: 

Άρθρο μόνο 

Εγκρίνουμε τη συμπλήρωση των διατάξεων του άρθρου 4 και την 
τροποποίηση του άρθρου 11 παρ. 1 του Οργανισμού του Κοινωφελούς 
Ιδρύματος με την επωνυμία «ΛΟΥΡΙΔΕΙΟ ΙΔΡΥΜΑ - ΜΝΗΜΕΣ ΤΗΣ 
ΠΟΛΗΣ» που κυρώθηκε με το από 16.9.1982 Π.Δ. (719Β') και συ¬ 
μπληρώθηκε και τροποποιήθηκε με το άρθρο μόνο του από 16.2.1985 
όμοιο (1178) και με το άρθρο μόνο του από 9.2.1989 όμοιο (ΙΙΙΒ') 
ως εξής: 

1. Στο άρθρο 4 του Οργανισμού προστίθεται ένατη (9) παράγραφος 
ως ακολούθως: 

«9. Μετά το θάνατο του ιδρυτού και ισοβίου Προέδρου του Ιδρύματος 

Ορέστη Λουρίδη του Αθανασίου, τη θέση του Προέδρου καταλαμβάνει ο 
εκάστοτε οριζόμενος από την τάξη των Γραμμάτων και των Κιχλών Τε¬ 
χνών της Ακαδημίας Αθηνών Ακαδημαϊκός και κατά προτίμηση αυτός 
που ο ίδιος ή οι πρόγονοί του κατάγονται από την Κωνσταντινούπολη ή 
τα περίχωρά της». 

2. Το άρθρο 11 του Οργανισμού τροποποιείται ως ακολούθως: 

«1. Όλες οι διατάξεις του Οργανισμού εκτός από αυτές που αναφέρο- 
νται στο σκοπό του ιδρύματος συμπεριλαμβανομένης και της τυχόν από¬ 
φασης για τη διάλυσή του μπορούν να τροποποιηθούν ή να συμπληρω¬ 
θούν όσο βρίσκεται στη ζωή ο ιδρυτής με απόφασή του, άλλως με από¬ 
φαση του Διοικητικού Συμβουλίου του Ιδρύματος και με απαραίτητη τη 
σύμφωνη γνώμη των Γρηγορίου Ιωάννη Παράκη, καθηγητή Πανεπι¬ 
στημίου χαι Αθανασίου Περσέως Καλλίτση, Δικηγόρου. Σε περίπτωση 
αδυναμίας του ενός θα απαιτείται η έγκριση του άλλου». 

Στους Υπουργούς Οικονομικών, Εθνικής Παιδείας και Θρησκευμά¬ 
των και Πολιτισμού αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 20 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 

ΠΟΛΙΤΙΣΜΟΥ 

ΤΖ. ΤΖΑΝΝΕΤΑΚΗΣ 
-♦- 

( 2 ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΓΕΩΡΓΙΟΥ ΚΑΙ ΘΕΟΛΟΓΙΑΣ ΤΖΩΝΟΥ» και κύρωση 

του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 1.2.1978 ιδιόγραφη διαθήκη της Θεολογίας χας Γεωρ¬ 
γίου Τζώνου, που δημοσιεύθηκε με το 3446/16.10.1987 πρακτικό 
του Μονομελούς Πρωτοδικείου Αθηνών με την οποία συατήθηκε κοινω¬ 
φελές ίδρυμα με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΘΕΟΛΟ¬ 
ΓΙΑΣ ΤΖΩΝΟΥ» και με έδρα την πόλη της Σιάτιστας. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 25.5.1990 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΓΕΩΡΓΙΟΥ ΚΑΙ ΘΕΟΛΟΓΙΑΣ ΤΖΩΝΟΥ» η οποία 
έγινε από τη Θεολογία χήρα Γεωργίου Τζώνου με την από 1.2.1978 
ιδιόγραφη διαθήκη της, που δημοσιεύθηκε με το 3446/16.10.1987 
πρακτικό του Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν, 
σε εκτέλεση του νόμου τούτου. 

2. Κυρώνουμε τον οργανισμό Διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΓΕΩΡΓΙΟΥ ΚΑΙ ΘΕΟΛΟΓΙΑΣ ΤΖΩΝΟΥ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΓΕΩΡΓΙΟΥ 
ΚΑΙ ΘΕΟΛΟΓΙΑΣ ΤΖΩΝΟΥ», που συστήθηκε από τη Θεολογία χήρα 
Γεωργίου Τζώνου, με την από 1.2.1978 ιδιόγραφη διαθήκη της, που 
δημοσιεύθηκε με το 3446/16.10.1987 πρακτικό του Μονομελούς 
Πρωτοδικείου Αθηνών, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πράξης, του παρό¬ 
ντος οργανισμού, του Α.Μ. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η πόλη της Σιάτιστας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής, την έδρα και το έτος έγκρισης της σύστασής του. 

Άρθρο 2 

Σκοπός. 

Σκοπός του ιδρύματος είναι η χορήγηση κατ’ έτος υποτροφιών, σε νέ¬ 
ους και νέες, οικονομικά αδύνατους και ορφανούς, καταγόμενους από 
τη Σιάτιστα α) μαθητές Γυμνασίων και Λυκείων Σιάτιστας και β) σπου¬ 
δαστές και φοιτητές Ανώτερων και Ανώτατων Σχολών της χώρας, που 
φοίτησαν και αποφοίτησαν από Λύκεια της Σιάτιστας. 

Άρθρο 3 

Περιουσία - Πόροι. 

1. Περιουσία του ιδρύματος αποτελεί μία τριώροφη οικεία, που βρί¬ 
σκεται επί της οδού Ισαύρων 4 του Δήμου Θεσσαλονίκης. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόποι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση. 

1. Το ίδρυμα διοικείται από τριμελές Διοικητικό Συμβούλιο που απο- 
τελείται από τους: 

α) Εκάστοτε Μητροπολίτη Σισανίου και Σιάτιστας, ως Πρόεδρο. 

β) Εκάστοτε Δήμαρχο Σιάτιστας και 

γ) Εκάστοτε διευθυντή του Γυμνασίου ή του αρχαιότερου των υπηρε- 
τούντων στη Σιάτιστα Λυκειαρχών, ύστερα από υπόδειξη του Νομάρχη. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία τον Αντιπρόεδρο, τον Γραμματέα και Ταμία. 

3. Σε περίπτωση αποποίησης, παραίτησης, έκπτωσης ή αντικατά¬ 
στασης για οποιοδήποτε νόμιμο λόγο, κάποιου από τα μέλη του Διοικη¬ 
τικού Συμβουλίου η κενή θέση συμπληρώνεται με απόφαση των υπολοί¬ 
πων μελών, σύμφωνα με τις διατάξεις του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε δίμηνο και 
έκτακτα όποτε το ζητήσει ο Πρόεδρος ή ένα από τα μέλη, με γραπτή αί¬ 
τησή του προς τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών απαιτείται όμως ομοφωνία όταν το 
Διοικητικό Συμβούλιο συνεδριάζει με δύο μέλη. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τέσσερις συνεχείς συνεδριάσεις, θεωρεί¬ 
ται ότι έχει παραιτηθεί και η κενούμενη ως άνω θέση αυτού συμπληρώ¬ 
νεται κατά τα οριζόμενα στην παράγρ. 3 του παρόντος αυτού. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη του μέλους που τυχόν διαφωνεί. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και δ/των. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κοζά¬ 
νης) τον προϋπολογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και του από 
28.12.1939 Β.Δ/τος (Ά 552). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
προϋπολογισμό του. Προσδιορίζει τα δικαιώματα, τις υποχρεώσεις και 
τά ειδικότερα καθήκοντα του παραπάνω προσωπικού, καθώς και την 
αμοιβή του σύμφωνα με τους όρους των συλλογικών συμβάσεων εργα¬ 
σίας και τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που θα 
ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα - Ταμία, την ημερή¬ 
σια διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρόκει¬ 
ται για επείγουσα υπόθεση και συμφωνήσεΓγι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί τις 
αποφάσεις του Διοικητικού Συμβουλίου και ενεργεί σύμφωνα με τις ειδι¬ 
κές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος. 


Άρθρο 7 

Καθήκοντα Γραμματέα - Ταμία. 

1. Ο Γραμματέας - Ταμίας του Ιδρύματος: 

α) Συνυπογράφει με τον Πρόεδρο κάθε έ·|γραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τά έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

στ) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

ζ) Εκτελεί κάθε πληρωμή, ύστερα από έγγραφη εντολή του Προέδρου 
ή του νόμιμου (αναπληρωτή του. 

η) Τηρεί και φυλλάττει τα διαχειριστικά βιβλία και στοιχεία του ιδρύ¬ 
ματος. 

θ) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Ο Γραμματέας - Ταμίας, μπορεί εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συνθηκών), να 
βοηθείται από υπάλληλο του ιδρύματος, την ευθύνη όμως για τις ενέρ¬ 
γειες τούτου φέρει πάντοτε ο ίδιος. 

3. Τον Γ ραμματέα - Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με απόφαση 
αυτού. 

Άρθρο 8 

Προσόντα υποτρόφων. 

1. Οι δικαιούχοι υποτροφιών σύμφώνα*με το άρθρο 2 του οργανισμού 
του ιδρύματος, που επιθυμούν να τύχουν υποτροφίας θα πρέπει να υπο¬ 
βάλουν στο Διοικητικό Συμβούλιο του ιδρύματος, αίτηση συνοδευόμενη 
από τα ακόλουθα δικαιολογητικά: 

1. Πιστοποιητικό Ελληνικής Ιθαγένειας. 

2. Πιστοποιητικό οικογενειακής κατάστασης, από το οποίο να προ¬ 
κύπτει ότι ο υποψήφιος κατάγεται από το Δήμο Σιάτιστας και είναι ορ¬ 
φανός από ένα ή και τους δύο γονείς. 

3. Πιστοποιητικό ή απόφαση του οικείου τμήματος της Νομαρχίας 
περί οικονομικής αδυναμίας του υποψηφίου ή της οικογένειας του. 

4. Αποδεικτικό του σχολείου Δευτεροβάθμιας Εκπαίδευσης ή πιστο¬ 
ποιητικό σπουδών Ανώτερης ή Ανώτατης Σχολής στην οποία φοιτά ο 
υποψήφιος από τα οποία αποδεικνύεται η επίδοσή του στα μαθήματα. 

5. Ο υποψήφιος σπουδαστής ή φοιτητής θα πρέπει να υποβάλει και 
απολυτήριο Λυκείου Σιάτιστας. 

δ) Υπεύθυνη δήλωση, ότι δεν παίρνει άλλη υποτροφία για τις αυτές 
σπουδές. 

7. Η αίτηση με τα δικαιολογητικά υποβάλλεται στο ίδρυμα μέσα σε 
δεκαπέντε ημέρες από της δημοσίευσης της σχετικής πρόσκλησης του 
Διοικ. Συμβουλίου του ιδρύματος. 

Άρθρο 9 

Επιλογή και ανακήρυξη υποτρόφων. 

1. Το Διοικητικό Συμβούλιο του ιδρύματος καλεί με πρόσκλησή του 
τους ενδιαφερομένους να υποβάλουν τις αιτήσεις τους τηρουμένων κατά 
τα λοιπά των διατάξεων του άρθρου 3 και κατ’ αναλογία των διατάξεων 
των άρθρων 4, 5 και 6 παρ. 1 του 18 8.1941 Καν. Δ/τος. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό με αιτιολογημένη απόφαση του Διοικ. Συμβουλίου του ιδρύματος 
σύμφωνα με τις διατάξεις της συστατικής πράξης και του παρόντος ορ¬ 
γανισμού εφαρμοζομένων κατά τα λοιπά των διατάξεων του Α.Ν. 
2039/39 και του από 18.8.1941 Καν. Δ/τος (Α’ 286). 

Άρθρο 10 

Ποσό και καταβολή υποτροφιών. - Υποχρεώσεις υποτρόφων. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/1939 και του 
άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 55 του Α.Ν. 2039/1939 όπως τροποποιήθηκε 
μετοΝ. 1983/1985 και 24, 26, 27 και 33 του από 18.8.1941 Καν. 
Δ/τος (Α' 286). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή 
κάθε έτος, αποδεικτικών στοιχείων της επίδοσής τους. 

Επίσης η υποτροφία διακόπτεται και όταν ο μαθητής - μαθήτρια Δευ¬ 
τεροβάθμιας Εκπαίδευσης μεταγραφεί σε άλλο Γυμνάσιο ή Λύκειο 
εκτός του Δήμου Σιάτιστας. 

Άρθρο 11 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (Α' 552). 

Άρθρο 12 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του άπό 18.8.1941 Καν. Δ/τος (Α’286). 

ε) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος γιά οποιοδήποτε λόγο, η 


περιουσία του περιέρχεται στο Δήμο Σιάτιστας και στην Ιερά Μητρό¬ 
πολη Σισανίου και Σιατίστης κατ’ ισομοιρία για την εκτέλεση ίδιου ή πα¬ 
ρεμφερούς σκοπού. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 20 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ Β. ΚΟΝΤΟΓΙΑΝΝΟΠΟΥΛΟΣ 

-φ- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 35487 (3) 

Καθορισμός αριθμού συνεργατών (διερμηνέων) που απασχολήθηκαν με 

σύμβαση μίσθωσης έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 «προσλήψεις 
στο δημόσιο τομέα, κοινωνικός έλεγχος στη δημόσια διοίκηση, πολιτικά 
δικαιώματα και άλλες διατάξεις», όπως τροποποιήθηκε μεταγενέ¬ 
στερα. 

2. Την πράξη του Υπουργού Προεδρίας της Κυβέρνησης αριθ. ΔΙ- 
ΔΑΔ/Φ.22/188/22750/2.7.90. 

3. Την ανάγκη εκπόνησης του παρακάτω έργου, αποφασίζουμε: 

1. Καθορίζουμε τον αριθμό των διερμηνέων (γαλλικής γλώσσας) σε 
δύο (2) που απασχολήθηκαν με σύμβαση μίσθωσης έργου στο Υπουρ¬ 
γείο Εθνικής Οικονομίας στις 3.7.1990, ύστερα από την αριθ. ΔΙΔΑΔ/ 
Φ.22/188/22750/2.7.90 διαπιστωτική πράξη του Υπουργού Προε¬ 
δρίας της Κυβέρνησης, για κάλυψη διερμηνείας κατά τη συνάντηση της 
πολιτικής ηγεσίας και υπηρεσιακών παραγόντων του ΥΠΕΘΟ, με εκ¬ 
προσώπους της Κοινότητας για τη διαπραγμάτευση της Β' φάσης του 
ΜΟΠ Πληροφορικής. 

2. Η κατ’ αποκοπή αμοιβή και των δύο διερμηνέων μαζί, ορίζεται σε 
ενενήντα χιλιάδες επτακόσιες είκοσι (90.720) δραχμές, συμπεριλαμβα¬ 
νομένου και του ΦΠΑ 8%, η οποία θα βαρύνει τις πιστώσεις του Τακτι¬ 
κού Προϋπολογισμού του Υπουργείου Εθνικής Οικονομίας. 

3. Το ανωτέρω έργο αφορά εργασία που δεν ανάγεται στον κύκλο κα¬ 
θηκόντων των υπαλλήλων του Υπουργείου Εθνικής Οικονομίας. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 10 Αυγούστου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΜΙΛΤ. ΕΒΕΡΤ Γ. ΣΟΥΦΛΙΑΣ 

-φ- 

Αριθ. 35927/Β851 (4) 

Έγκριση τροποποίησης του άρθρου 9 του Κανονισμού του Αμοιβαίου 
Κεφαλαίου Ερμής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1266/82 «Όργανα 
ασκήσεως της Νομισματικής, Πιστωτικής και Συναλλαγματικής Πολι¬ 
τικής και άλλες διατάξεις». 

2. Τις διατάξεις του άρθρου 10 του Ν.Δ. 608/70 «περί Εταιρειών 
Επενδύσεων Χαρτοφυλακίου και Αμοιβαίων Κεφαλαίων». 

3. Την από 14.5.90 αίτηση της Ελληνικής Εταιρείας Διαχειρίσεως 
Αμοιβαίων Κεφαλαίων Α.Ε.» για την τροποποίηση του Κανονισμού 
Α.Κ. Ερμής. 

4. Την απόφαση της 42ης (θέμα 3ο)/13.6.90 συνεδρίασης της Επι¬ 
τροπής Κεφαλαιαγοράς, αποφασίζουμε: 

Την έγκριση της τροποποίησης του άρθρου 9 του Κανονισμού του 
Αμοιβαίου Κεφαλαίου ΕΡΜΗΣ, όπως λεπτομερώς αναγράφεται στην 
αίτηση της Ελληνικής Εταιρείας Διαχειρίσεως Αμοιβαίων Κεφαλαίων 
Α.Ε. 


Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 14 Αυγούστου 1990 

οι ΥΠΟΥΡΓΟΙ 


Αθήνα, 13 Αυγούστου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ I. ΠΑΛΑΙΟΚΡΑΣΣΑΣ 

-♦- 

Αριθ. 2050197/5661/0022 (5) 

Καθορισμός μηνιαίας αποζημίωσης του Προέδρου, των μελών και της 
Γραμματείας της Επιτροπής Κεφαλαιαγοράς. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις της παραγρ. 7 του άρθρου 1 του Α.Ν. 148/67 «περί 
μέτρων προς ενίσχυσιν της κεφαλαιαγοράς, όπως αντικατάστάθηκε με 
την παράγραφο 2 του άρθρου 35 του Ν. 1806/80 περί «τροποποίησης 
της Νομοθεσίας για τα Χρηματιστήρια Αξιών και άλλες διατάξεις». 

3. Την απόφαση 27675/Β/771/11.8.89 για την ανασυγκρότηση 
της Επιτροπής Κεφαλαιαγοράς. 

4. Την απόφαση των Υπουργών Εθνικής Οικονομίας και Οικονομι¬ 
κών με αριθ. πρωτ. οικ. 2018468/1910/0022/22.2.89, για τον κα¬ 
θορισμό της αποζημίωσης των μελών της Επιτροπής Κεφαλαιαγο¬ 
ράς. 

5. Τις διατάξεις του άρθρου 40 του Ν. 849/78, 

6. Την αριθ. Υ.1035/1031336/820/0006/27.4.90 απόφαση 
του Πρωθυπουργού και Υπουργού Οικονομικών, αποφασίζουμε: 

1. Καθορίζουμε την μηνιαία αποζημίωση του Προέδρου, των μελών 
και της Γραμματείας της Επιτροπής Κεφαλαιαγοράς, όπως ανασυ¬ 
γκροτήθηκε με την απόφαση 27675/Β/711/11.8.89, στο ύψος των 
30.000 δρχ. 

2. Προϋπόθεση καταβολής της ανωτέρω αμοιβής είναι η συμμετοχή 
τους σε μία τουλάχιστον συνεδρίαση της Επιτροπής Κεφαλαιαγοράς τον 
μήνα. 

3. Η απόφαση ισχύει από τον Ιανουάριο 1990, οπότε και καταργεί- 
ται η προηγούμενη απόφαση. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 17 Αυγούστου 1990 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ ΑΡΙΣΤ. ΚΑΛΑΝΤΖΑΚΟΣ 

-—♦- 

Αριθ. Φ.21/3676 (7) 

Ανάθεση έργου με μίσθωση από το Ι.Κ.Α. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις του άρθρου 15 του Ν. 1735/87,. 
αποφασίζουμε: 

Καθορίζουμε τον αριθμό των προσώπων που μπορεί το ΙΚΑ να ανα¬ 
θέσει έργο με μίσθωση σε ένα (1) άτομο για ένα (1) εξάμηνο, προκειμέ- 
νου να ασχοληθεί με την οργάνωση και παρακολούθηση του γραφείου 
Τύπου του ΙΚΑ, την επεξεργασία και ταξινόμηση των δημοσιευμάτων 
για μελέτη και προτάσεις από τις αρμόδιες Δ/νσεις του, καθώς και τη 
δημιουργία σχετικού αρχείου. 

Η συνολική αμοιβή του ανέρχεται σε 1.080.000 δρχ. και θα κατα¬ 
βάλλεται με βάση το προβλεπόμενο από τον Κ.Φ.Σ. στοιχείο. 

Ο παραπάνω ειδικός συνεργάτης θα πρέπει να έχει εμπειρία στη δη¬ 
μοσιογραφία. Το έργο του δεν ανάγεται στον κύκλο καθηκόντων των 
υπαλλήλων του Ιδρύματος, δεν θα συνδέεται με το ωράριο λειτουργίας 
της υπηρεσίας και η εκτέλεσή του θα παρακολουθείται από τη Διοίκηση 
του ΙΚΑ. 

Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 14 Αυγούστου 1990 

ΟΙ ΥΠΟΥΡΓΟΙ: 

ΥΓΕΙΑΣ. ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΕΒΕΡΤ Μ. ΠΑΝ Ν ΑΚΟΥ 

Αριθ. Α2/695 , - ( 8 ) 

Ανασυγκρότηση υπηρεσιακού συμβουλίου Εκκλησιαστικής εκπαίδευ¬ 
σης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΣΟΥΦΛΙΑΣ Π. ΔΕΛΗΜΗΤΣΟΣ 

-—♦- 

Αριθ. οίκ. 97611 (6) 

Συμπλήρωση της 95881/22.6.90 κοινής απόφασης των Υπουργών 
Προεδρίας της Κυβέρνησης και Εργασίας σχετικά με ανάθεση έργου 
με μίσθωση από ΚΑΦ για διεξαγωγή των λογιστικών και λοιπών 
εργασιών τους, έτους 1990. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

1. Τα προαναφερόμενα στο προοίμιο της αριθ. 95881/22.6.90 
κοινή υπουργική απόφαση. 

2. Το 12/10.4.1990 έγγραφο του ΚΑΦ Ξηράς Δράμας, με το οποίο 
ζητείται η ανάθεση έργου με μίσθωση σε ένα λογιστή για τη διεξαγωγή 
των λογιστικών εργασιών του, αποφασίζουμε: 

Συμπληρώνουμε την αριθ. 95881/22.6.90 κοινή υπουργική από¬ 
φαση «ανάθεσης έργου με μίσθωση από ΚΑΦ για διεξαγωγή των λογι¬ 
στικών και λοιπών εργασιών τους έτους 1990» και ορίζουμε να ανατε¬ 
θεί, για το έτος 1990 η διεξαγωγή των λογιστικών και λοιπών εργα¬ 
σιών του ΚΑΦ Ξηράς Δράμας σε ένα (1) άτομο - Λογιστή με την προ- 
βλεπόμενη συνολική πίστωση για την αμοιβή του, σε 200.000 δρχ. 

Κατά τα λοιπά ισχύει η αριθ. 95881/22.6.90 κοινή υπουργική 
απόφαση. 


Έχοντας υπόψη: 

1. Τις διατάξεις των παρ. 1, 2, 3, 4, και 5 του μέρους Β’ του άρθρου 
40 του Ν. 1884/90 (ΦΕΚ 81/Α'). 

2. Τις διατάξεις των άρθρων 14 και 30 του Ν. 1586/86 (ΦΕΚ 
37/Α'), όπως τροποποιήθηκαν, συμπληρώθηκαν, αντικαταστάθηκαν 
μεταγενέστερα και ισχύουν. 

3. Τις διατάξεις του άρθρου 5 παρ. 3 του Π.Δ. 611/1977 και του 
άρθρου μόνου του Π.Δ. 251/1986 (ΦΕΚ 119/Α - ), αποφασίζουμε: 

Α. Το Υπηρεσιακό Συμβούλιο της Εκκλησιαστικής· Εκπαίδευσης, 
που προβλέπεται από τις διατάξεις του Β.Δ. της 21/25.6.1958 (ΦΕΚ 
95/Α’) και της απόφασής μας με αριθ. ΣΤ.5/14/24.6.1982 άρθρο 4 
παράγρ. 1 (ΦΕΚ 435/Β'), συγκροτείται από πέντε (5) μέλη με τους 
αντίστοιχους αναπληρωτές τους, ως εξής: 

α) Από έναν αντιπρόεδρο, σύμβουλο ή πάρεδρο του Συμβουλίου της 
Επικράτειας ή αντιπρόεδρο του Αρείου Πάγου ή αρεοπαγίτη ή αντιπρό¬ 
εδρο, σύμβουλο ή πάρεδρο του Ελεγκτικού Συνεδρίου ή έναν πρόεδρο 
εφετών ή εφέτη των πολιτικών ή διοικητικών δικαστηρίων ή ένα σύμ¬ 
βουλο ή πάρεδρο του Νομικού Συμβουλίου του Κράτους, που ορίζεται 
με τον αναπληρωτή του ύστερα από πρόταση του προέδρου του Συμβου¬ 
λίου Επικράτειας, του Αρείου Πάγου, του Ελεγκτικού Συνεδρίου, του 
γενικού επιτρόπου της Επικράτειας των Διοικητικών Δικαστηρίων και 
του προέδρου του Νομικού Συμβουλίου του Κράτους κατά περίπτωση, 
ως πρόεδρο. 

β) Από ένα μέλος του ΔΕΠ των ΑΕΙ ή ΕΠ των. ΤΕΙ, με τον αναπλη¬ 
ρωτή του, ως μέλος. 

γ) Από ένα υπάλληλο της Κ.Υ. του ΥΠΕΠΘ με βαθμό Α', με τον 
αναπληρωτή του, ως μέλος. 

δ) Από ένα εκπαιδευτικό της εκκλησιαστικής εκπαίδευσης, με βαθμό 
Α’ με τον αναπληρωτή του, ως μέλος. 

ε) Από ένα αιρετό εκπρόσωπο του εκπαιδευτικού προσωπικού της εκ¬ 
κλησιαστικής εκπαίδευσης με τον αναπληρωτή του, που εκλέγονται με 
άμεση, καθολική και μυστική ψηφοφορία από το σύνολο του εκπαιδευτι¬ 
κού προσωπικού των εκκλησιαστικών σχολείων και σχολών, ως μέλος. 

Σε περίπτωση που δεν υπάρχει αιρετός εκπρόσωπος, σύμφωνα με το 
προηγούμενο εδάφιο, εφαρμόζονται οι διαδικασίες που προβλέπονται 
στηνπαράγρ. ΙΟτουάρθρου 14τουΝ. 1586/1986 (ΦΕΚ 37/Α'). 

ε) Γραμματέας του συμβουλίου Όρίζεται μόνιμος υπάλληλος της Κε¬ 
ντρικής Υπηρεσίας του ΥΠΕΠΘ, με βαθμό τουλάχιστον Β’ με τον ανα¬ 
πληρωτή του. 

στ) Εισηγητής των θεμάτων στο συμβούλιο είναι ο προϊστάμενος - Δ/ 
ντής τής Δ/νσης Εκκλησιαστικής Εκπαίδευσης, με αναπληρωτή του 
τον Προϊστάμενο του Τμήματος Προσωπικού της ίδιας Δ/νσης. 

Ο πρόεδρος μπορεί να ορίσει και μέλος του συμβουλίου για την ειδι¬ 
κότερη μελέτη και εισήγηση συγκεκριμένου θέματος. 

Β. Η θητεία των μελών του παραπάνω υπηρεσιακού συμβουλίου, που 
ανασυγκροτήθηκε σύμφωνα με τις διατάξεις του άρθρου 40 μέρος Β' 
του Ν. 1884/90, πλην των εκπροσώπων των υπαλλήλων σε αυτό, λή¬ 
γει την 31.12.1992. 

Η θητεία των εκπροσώπων των υπαλλήλων λήγει όπως προβλέπεται 
από τις κείμενες διατάξεις. 

Γ. Από τη δημοσίευση της απόφασης αυτής παύει να ισχύει η από¬ 
φασή μας με αριθ. ΣΤ.5/58/9.12.1985 άρθρο 4 (ΦΕΚ 752/Β') και 
ισχύουν οι ρυθμίσεις της απόφασης αυτής. 

Για τα λοιπά θέματα εφαρμόζονται οι διατάξεις που ισχύουν κάθε 
φορά για τη λειτουργία του υπηρεσιακού συμβουλίου της εκκλησιαστι¬ 
κής εκπαίδευσης και των συλλογικών οργάνων γενικότερα. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 20 Αυγούστου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΙΛΤ. ΕΒΕΡΤ Β. ΚΟΝΤΟΓΙΑΝΝΟΠΟΥΛΟΣ 

- - ♦ - 

Αριθ. Α2/328 . _ (9) 

Επιχορήγηση Ιερού Καθεδρικού Ναού Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2844/1954. 

2. Τα αριθ. 74/2.4.90 και 889/10.4.90 έγγραφα του Καθεδρικού 
Ιερού Ναού Αθηνών και της Αρχιεπισκοπής Αθηνών. 

3. Την 1035/103/336820/006/27.4.90 (ΦΕΚ 291/Βγ 
27.4.90) απόφαση του Πρωθυπουργού και του Υπουργού Οικονομικών 
περί αναθέσεως αρμοδιοτήτων στον Υφυπουργό Οικονομικών, αποφα¬ 
σίζουμε: 

Καθορίζουμε την κρατική επιχορήγηση στον Καθεδρικό Ιερό Ναό 
Αθηνών για το έτος 1990 σε ένδεκα εκατομμύρια (11.000.000) δρχ. 
σε βάρος της πιστώσεως του Φορέα 19-910 και Κ.Α.Ε. 2462. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 20 Αυγούστου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ Β. ΚΟΝΤΟΓΙΑΝΝΟΠΟΥΛΟΣ 

- ♦ - 

Αριθ, 13645 (10) 

Τροποποίηση της συστατικής πράξης του Πνευματικού - Πολιτιστικού 
Κέντρου Καματερού Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Την αριθ. 25087/8.4.83 απόφαση του Υπουργού Εσωτερικών 
περί συστάσεως ίδιου Νομικού Προσώπου με το όνομα «Πνευματικό και 
Πολιτιστικό Κέντρο Δήμου Καματερού». 

2. Τις διατάξεις του άρθρου 187 του Δ.Κ.Κ. 


3. Τις όμοιες του άρθρου μόνου, του Π.Δ/τος 331/83 «μεταβίβαση 
αρμοδιοτήτων του Υπουργού Εσωτερικών στους Νομάρχες». 

4. Την αριθ. 110/25.6.90 απόφαση του Δημοτικού Συμβουλίου 
Καματερού, αποφασίζουμε: 

Τροποποιούμε την 25087/8.4.83 απόφαση περί συστάσεως ίδιου 
νομικού προσώπου με το όνομα «Πνευματικό και Πολιτιστικό Κέντρο 
Δήμου Καματερού», με αντικατάσταση του άρθρου 2 αυτής, ως εξής: 

2. Σκοπός του Νομικού αυτού προσώπου είναι: 

α) Η ανάπτυξη πνευματικής και πολιτιστικής δραστηριότητας, στην 
περιοχή του Δήμου, για την ανύψωση του πνευματικού και πολιτιστικού 
επιπέδου των κατοίκων. Η διάσωση και διάδοση της πολιτιστικής μας 
κληρονομιάς και γενικότερα του λαϊκού μας πολιτισμού και της παρά¬ 
δοσης, σε συνδυασμό με την αφομοίωση και διάδοση ταυτόχρονα των 
θετικών στοιχείων, των συγχρόνων ρευμάτων της τέχνης και του πολι¬ 
τισμού άλλων λαών. 

β) Μέσα, για την ανάπτυξη των σκοπών αυτών, είναι: 

(1) Η δημιουργία τμήματος δημοσίων σχέσεων, πολιτιστικών ανταλ¬ 
λαγών, θεαμάτων και εκθέσεων. 

(2) Η δημιουργία τμήματος βιβλιοθήκης και αναγνωστηρίου. 

(3) Η δημιουργία τμήματος διαλέξεων - ομιλιών συζητήσεων - σεμι¬ 
ναρίων επιμόρφωσης. 

(4) Η δημιουργία τμήματος θεάτρου, κινηματογράφου, λογοτεχνίας 
και ποίησης. 

(5) Η δημιουργία τμήματος εικαστικών τεχνών, αγγειοπλαστικής, 
γλυπτικής, χαρακτικής, διακόσμησης, ζωγραφικής, φωτογραφίας 
κ.λπ. 

(6) Η ίδρυση σχολής παραδοσιακών και λαϊκών χορών, η διδασκα¬ 
λία, η διάδοση καθώς και η οργάνωση ΦΕΣΤΙΒΑΛ παραδοσιακών και 
λαϊκών χορών, με την ενίσχυση και παρουσίαση του έργου και άλλων 
ερασιτεχνικών πολιτιστικών φορέων της περιοχής. 

(7) Η δημιουργία τμήματος ωδείου ή σχολής μουσικής, χορωδίας 
και φιλαρμονικής. 

(8) Η δημιουργία τμήματος λαϊκής παράδοσης, με τη συγκέντρωση 
και διαφύλαξη του λαογραφικού υλικού. 

(9) Διοργάνωση ψυχαγωγικών εκδηλώσεων κ.λπ. 

Παράλληλα, η δημιουργία παραρτημάτων στις συνοικίες και γειτο¬ 
νιές του Δήμου λεσχών ψυχαγωγίας της νεολαίας και παιδότοπων, σε 
συνεργασία με όλα τα Συνοικιακά Συμβούλια και τους μαζικούς φορείς, 
θα βοηθήσουν στην πολιτιστική αποκέντρωση στα πλαίσια του Δήμου 
και στην ενεργοποίηση περισσότερων δημοτών. 

Κατά τα λοιπά ισχύει, όπως έχει, η παραπάνω τροποποιούμενη από¬ 
φαση. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αιγάλεω, 10 Αυγούστου 1990 

Ο Νομάρχης 
ΑΘΑΝ. ΜΠΟΥΡΑΣ 

-♦—- 

Αριθ. 19715 (11) 

Σύσταση ίδιου νομικού προσώπου στην Κοινότητα Σκιλλουντίας Ν. 

Ηλείας με την επωνυμία «Σχολική Επιτροπή Δημοτικού Σχολείου 

και Νηπιαγωγείου Σκυλλουντίας». 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την Δ4/162/28.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων. 

3. Την αριθ. 47/1990 απόφαση του Κοινοτικού Συμβουλίου, απο¬ 
φασίζουμε: 

1. Συστήνουμε ίδιο νομικό πρόσωπο στην Κοινότητα Σκιλλουντίας 
Ν. Ηλείας με την επωνυμία «Σχολική Επιτροπή Δημοτικού Σχολείου 
και Νηπιαγωγείου Σκυλλουντίας». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει- 
τ<: ; ; ;.γία τους και γενικότερα η λήψη όλων των μέτρων που κρίνονται 
■? «αία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, 
γ) Τον Διευθυντή του Δημοτικού Σχολείου, 
δ) Τον Διευθυντή του Νηπιαγωγείου. 

ε) Ένα (1) εκπρόσωπο του Συλλόγου Γονέων και Κηδεμόνων, 
στ) Έναν (1) δημότη και μόνιμο κάτοικο της Κοινότητας. 

Τα ανωτέρω υπό στοιχεία (β), (ε) και (στ) μέλη ορίζονται με απόφαση 
του Κοινοτικού Συμβουλίου. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει με μυστική ψηφοφορία Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 13 Αυγούστου 1990 

Ο Νομάρχης 
ΓΕΡ. ΚΟΥΤΑΒΑΣ 

-♦- 

Αριθ. 18997 (12) 

Σύσταση ίδιου νομικού προσώπου στην Κοινότητα Κάστρου Ν. Ηλείας 
με την επωνυμία «Σχολική Επιτροπή Δημοτικού Σχολείου Κά¬ 
στρου». 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την Δ4/162/28.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων. 

3. Την αριθ. 72/1990 απόφαση του Κοινοτικού Συμβουλίου, απο¬ 
φασίζουμε: 

1. Συστήνουμε ίδιο νομικό πρόσωπο στην Κοινότητα Κάστρου Ν. 
Ηλείας με την επωνυμία «Σχολική Επιτροπή Δημοτικού Σχολείου Κά¬ 
στρου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 


αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Τρεις (3) Κοινοτικούς Συμβούλους, 
γ) Τον Διευθυντή του Δημοτικού Σχολείου, 
δ) Εκπρόσωπο του Συλλόγου Γονέων και Κηδεμόνων, 
ε) Τρεις (3) δημότες ή κατοίκους της Κοινότητας. 

Τα ανωτέρω υπό στοιχεία (β) και (ε) μέλη ορίζονται με απόφαση του 
Κοινοτικού Συμβουλίου. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει με μυστική ψηφοφορία Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφήμερίδα της Κυβερνήσεως. 

Πύργος, 13 Αυγούστου 1990 

Ο Νομάρχης 
ΓΕΡ. ΚΟΥΤΑΒΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στην Η/4885/18.7.90 απόφαση της Υφυπουργού Καλλιόπης 
(Κέλλυς) Μπουρδάρα, που δημοσιεύθηκε στο ΦΕΚ 440/Β’/ 
18.7.1990, στο στίχο 1 της παραγρ. 1 του άρθρου 5, προστίθεται η 
λέξη «δεν» πριν από τη λέξη «υπάρχει», που παραλήφθηκε από παρα¬ 
δρομή. 

(Από το ΥΠΕΠΘ) 


-♦- 

(14) 

Στη διόρθωση σφαλμάτων της Β1/381/14.6.1990 απόφασης της 
Υφυπουργού Εθνικής Παιδείας και Θρησκευμάτων, που δημοσιεύθηκε 
στο ΦΕΚ 483/Β'/24.7.1990, επιφέρεται η πιο κάτω διόρθωση: 

Το λανθασμένο «Θεωρίες του εξουσιοδοτικού φαινομένου» αντικαθί¬ 
σταται με «Θεωρίες του εξουσιαστικού φαινομένου». 

(Από το Εθνικό Τυπογραφείο) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

,22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχο ς της ΕΦΗΜΕ ΡΙΔΑΣ ΤΗΣ ΚΥ Β ΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Π 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για όλα τα Τεύχη 

» 

55.000 


Κωδικός αριθ. κατάθεσης ατο Δημόσιο Ταμείο 3512 


Ποσοστό 5% υπέρ του Ταμείου Αλληλο- 
' βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














